કોસીન્દ્રા હત્યાકાંડમાં મુખ્યસૂત્રધાર શાહરૂખે હાથ પર બ્લેડ મારીને આપઘાતનું નાટક કર્યુ હતું. પોલીસે ત્રીજા આરોપી તરીકે પોતાના નામે ટ્રક ખરીદવાની ભૂમિકા ભજવનાર સુનિલ ભરત પરમારને પણ ઝડપી પાડયો હતો. ગુરુવારે વાંસખીલિયા ગામેથી બનાવના દિવસે ટ્રક ચલાવી અકસ્માત કરી હત્યા કરનાર ટ્રકચાલક રાયસીંગ ઊર્ફે અમિત રસિક પરમારને પણ ઝડપી લીધો હતો. અને શુક્રવારે કોર્ટમાં રજૂ કરતા કોર્ટે રાયસીંગના સાત દિવસના રિમાન્ડ મંજૂર કર્યા છે. પોલીસે અત્યાર સુધીમાં માસ્ટર માઈન્ડ સહિત ચાર આરોપી ઝડપી પાડયા છે.આ ઘટનાને નશીલી હાલતમાં અકસ્માતમાં ખપાવવાની શાહરૂખ મલેકની યોજના હતી પરંતુ તેના માણસોથી ચૂક થઈ જતાં યોજના નાકામ બની છે.